SIRI บวก 3% โบรกแนะ “ซื้อ” เป้า 2.10 บ. ลุ้นปี 66 โตเด่น รับเศรษฐกิจฟื้นตัว
SIRI บวก 3% ลุ้นกำไรปี 66 โตต่อเนื่อง รับรู้แบ็กล็อกรอโอนกว่า 8.8 พันล้านบาท รวมถึงเศรษฐกิจฟื้นตัวหลังจีนเปิดประเทศ โบรกแนะนำ “ซื้อ” ราคาเป้าหมาย 2.10 บ.
SIRI บวก 3% ลุ้นกำไรปี 66 โตต่อเนื่อง รับรู้แบ็กล็อกรอโอนกว่า 8.8 พันล้านบาท รวมถึงเศรษฐกิจฟื้นตัวหลังจีนเปิดประเทศ โบรกแนะนำ “ซื้อ” ราคาเป้าหมาย 2.10 บ.
4 ม.ค. 2566

ผู้สื่อข่าวรายงานว่า วันนี้ (4 ม.ค.66) ราคาหุ้น บริษัท แสนสิริ จำกัด (มหาชน) หรือ SIRI ล่าสุด ณ เวลา 15:06 น. อยู่ที่ระดับ 1.83 บาท บวก 0.06 บาท หรือ 3.39% สูงสุดที่ระดับ 1.83 บาท ต่ำสุดที่ระดับ 1.76 บาท มูลค่าซื้อขาย 431.40 ล้านบาท

บล.ฟินันเซีย ไซรัส ระบุในบทวิเคราะห์ (21 ธ.ค.65) ประเมินกำไรปกติไตรมาส 4/65 ทำระดับสูงสุดรายไตรมาสนับตั้งแต่ไตรมาส 4/60 อยู่ที่ 1.4-1.5 พันล้านบาท จากการเริ่มโอนคอนโดใหญ่ XT Phayathai และแนวราบนาราสิริกรุงเทพกรีฑา ทำให้คาดกำไรปกติปี 65 อยู่ที่ 3.8 พันล้านบาท เพิ่มขึ้น 88% จากงวดเดียวกันของปีก่อน ทำนิวไฮ
ส่วนปี 66 คาดโตต่อเนื่อง 11% จากงวดเดียวกันของปีก่อนผ่านแผนธุรกิจเชิงรุก ประกอบกับรับรู้แบ็กล็อกรอโอนกว่า 8.8 พันล้านบาท ท่ามกลางปัจจัยสนับสนุนจากเศรษฐกิจที่ฟื้นตัวบวกกับการกลับมาของกำลังซื้อลูกค้าต่างชาติโดยเฉพาะจีน โดยประเมินราคาเหมาะสมปี 66 ที่ 2.10 บาท